**Csongrád Város Jegyzőjétől** „M”

Száma: Ig/793-4/2022

Témafelelős: Tóth Irén

E L Ő T E R J E S Z T É S

**Csongrád Városi Önkormányzat Képviselő-testülete**

**2022. december 15-ei ülésére**

***Tárgy*:** Javaslat az egészségügyi alapellátások körzeteiről szóló 9/2022.(II. 25.) önkormányzati rendelet módosítására

Tisztelt Képviselő-testület!

Csongrád Városi Önkormányzat Képviselő-testületének ***az egészségügyi alapellátások körzeteiről*** szóló, többször módosított 9/2022. (II.25.) önkormányzati rendeletének ismételt módosítását a folyamatosan változó szakmai követelmények és új szolgáltatás bevezetése teszi indokolttá.

Csongrád Városi Önkormányzat törvényben előírt kötelező önkormányzati feladatellátásának eleget téve, 2023.02.01.-től gondoskodik a fogorvosi ügyeleti ellátásról Az egészségügyi alapellátás keretében biztosított fogorvosi ügyelet a hirtelen fellépő gyors kórképek ellátását szolgálja. Hétvégén szombat -vasárnap és ünnepnapokon, 08.00-14.00 óráig. A fogorvosi ügyeleti ellátás helyszíne Csongrád Gyöngyvirág u 5. sz. alatti járóbeteg szakellátás épületében, az emeleti fogorvosi rendelőben lesz elérhető a lakosság számára.

Módosul a rendelet **6 sz. melléklete**, az I.sz. iskola orvosi körzetbe bekerül a Diána Fegyvertechnikai Technikum és Kollégium 6640 Csongrád, Jókai M. u. 14. A körzet feladatait ellátó orvos a körzetbe való befogadást tudomásul vette és elfogadta.

A Nemzeti Egészségbiztosítási Alapkezelő módosítást kért a rendelet **3 sz. mellékletében**. A megnevezést kéri módosítani: a felnőtt fogászati körzet módosul **vegyes** fogászati körzet megnevezésre. Továbbá kéri a rendeletbe belevenni a Csongrád Város területét lefedő iskola fogorvosi körzetet.

A jogalkotásról szóló törvény szerint a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével fel kell, hogy mérje a szabályozás várható következményeit. Önkormányzati rendelet esetén az előzetes hatásvizsgálat eredményéről a Képviselő-testületet tájékoztatni kell.

A hatásvizsgálat során vizsgálni kell:

a) A tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait;

ab) környezeti és egészségi követelményeit;

ac) adminisztratív terheket befolyásoló hatásait, valamint;

b) a jogszabály megalkotásának szükségességét, a jogalkotás elmaradásának várható következményeit és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján az alábbi megállapításokat teszem:

1. **A rendelet-tervezet társadalmi, gazdasági, költségvetési hatásai:**

Csongrád Városi Önkormányzat törvényben előírt kötelező önkormányzati feladatellátásának eleget téve 2023.02.01.-től gondoskodik, a fogorvosi ügyeleti ellátásról Az egészségügyi alapellátás keretében biztosított fogorvosi ügyelet a hirtelen fellépő gyors kórképek ellátását szolgálja.

A középiskolások iskolaorvosi ellátásának biztosítása érdekében az iskolaorvosi feladatellátásba bekerül a Diána Fegyvertechnikai Technikum és Kollégium 6640 Csongrád, Jókai M. u. 14.

**A körzethatárok módosításának várható előnyei*:***

Szükséglet alapú lakosság közeli ellátás az egészségügyi alapellátásban.

1. **A rendelet-tervezet környezeti és egészségügyi következményei:**

Némi javulás mutatkozik.

1. **A rendelet-tervezet adminisztratív terheket befolyásoló hatásai:**

A döntés előkészítés és döntés meghozatal adminisztratív költségei a korábbi rendeletekhez hasonló mértékű.

1. **Jogszabály megalkotásának szükségessége a rendeletalkotás elmaradásának várható következményei:**

A rendeletalkotás költségvetési szempontból bevételt eredményez.

1. **A rendelet alkalmazásához szükséges személyi, szervezeti, tárgyi és pénzügyi feltételek:**

A rendelet alkalmazásához szükséges szervezeti feltételek rendelkezésre állnak. A szükséges tárgyi, személyi, pénzügyi feltételek a Nemzeti Egészségbiztosítási Alapkezelővel kötött finanszírozási szerződés által a tárgyévi költségvetésben rendelkezésre állnak.

Kérem a Tisztelt Képviselő-testületet, hogy az előterjesztést vitassa meg és hozza meg döntését az egészségügyi alapellátás körzeteinek megállapításáról szóló önkormányzati rendelet módosításáról.

Csongrád, 2022. december 07.

Dr. Juhász László

jegyző

**Csongrád Város Önkormányzata Képviselő-testületének .../.... (...) önkormányzati rendelete**

**az egészségügyi alapellátások körzeteiről szóló 9/2022.(II.25)önkormányzati rendelet módosításáról**

Csongrád Városi Önkormányzat Képviselő-testülete az Alaptörvény 32. cikk (1) bekezdés a) pontjában, valamint az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 5. § (1) bekezdése szerinti körzetek megállapítása és kialakítása során a 6. § (2) bekezdésben biztosított véleményezési jogkörében eljáró alapellátásért felelős országos módszertani intézet - védőnői ellátás esetén az országos tisztifőorvos -, valamint a működési engedély kiadására hatáskörrel rendelkező egészségügyi államigazgatási szerv véleményének kikérésével, a következőket rendeli el:

**1. §**

(1) Az egészségügyi alapellátások körzeteiről szóló 9/2022. (II. 25.) önkormányzati rendelet 1. § (1) bekezdése helyébe a következő rendelkezés lép:

„(1) Csongrád Városi Önkormányzat az egészségügyi alapellátási feladatainak teljesítése érdekében

*a)* 3 házi gyermekorvosi

*b)* 8 felnőtt háziorvosi

*c)* 4 vegyes fogorvosi

*d)* 1 iskolafogorvos

*e)* 7 védőnői

*f)* 2 iskolavédőnői

*g)* 3 iskolaorvosi

alapellátási körzetet alakít ki.”

(2) Az egészségügyi alapellátások körzeteiről szóló 9/2022. (II. 25.) önkormányzati rendelet 1. § (4) bekezdése helyébe a következő rendelkezés lép:

„(4) A vegyes fogorvosi alapellátás körzeteit és azok területi leírását a rendelet 3. melléklete tartalmazza.”

**2. §**

Az egészségügyi alapellátások körzeteiről szóló 9/2022. (II. 25.) önkormányzati rendelet a következő 2/A. §-sal egészül ki:

**„2/A. §**

Az alapellátáshoz kapcsolódó iskola fogorvosi ellátás tekintetében Csongrád város közigazgatási területe egy körzetnek minősül. Az iskola fogorvosi ellátást a 6640 Csongrád, Szentháromság tér 10. szám alatti iskola fogászati rendelőben biztosított.”

**3. §**

Az egészségügyi alapellátások körzeteiről szóló 9/2022. (II. 25.) önkormányzati rendelet a következő 2/B. §-sal egészül ki:

**„2/B. §**

Az alapellátáshoz kapcsolódó fogorvosi ügyeleti ellátás tekintetében Csongrád város közigazgatási területe egy körzetnek minősül. A fogorvosi ügyeleti ellátást a Dr. Szarka Ödön Egyesített Egészségügyi és Szociális Intézmény Járóbeteg Szakellátás (6640 Csongrád, Gyöngyvirág u 5.) épületében biztosítja.”

**4. §**

Az egészségügyi alapellátások körzeteiről szóló 9/2022. (II. 25.) önkormányzati rendelet 6. melléklete helyébe az 1. melléklet lép.

**5. §**

Az egészségügyi alapellátások körzeteiről szóló 9/2022. (II. 25.) önkormányzati rendelet 3. melléklet címében a „FELNŐTT FOGORVOSI KÖRZETEK” szövegrész helyébe a „VEGYES FOGORVOSI KÖRZETEK” szöveg lép.

**6. §**

(1) Ez a rendelet – a (2) bekezdésben foglalt kivétellel – 2023. január 1-jén lép hatályba.

(2) A 3. § 2023. február 1-jén lép hatályba.

Bedő Tamás Dr. Juhász László

polgármester jegyző

Végső előterjesztői indokolás

A rendelet módosítását a folyamatosan változó szakmai követelmények és új szolgáltatás bevezetése teszi indokolttá.

*1. melléklet az .../... . (... . ... .) önkormányzati rendelethez*

„*6. melléklet*

***ISKOLAORVOSI KÖRZETEK***

|  |  |  |  |
| --- | --- | --- | --- |
|  | **A** | **B** | **C** |
| **1** | **Körzet száma** | **Körzetbe tartozó Iskola/telephely** | **Intézmény/telephely címe** |
| **2** | *1. számú* | Csongrád és Térsége Általános Iskola Galli János Általános Iskolája és Alapfokú Művészeti Iskolája | 6640 Csongrád, Szentháromság tér 14. |
| **3** | Nagyboldogasszony Katolikus Általános Iskola | 6640 Csongrád, Kossuth tér 6. |
| **4** | Csongrád és Térsége Általános Iskola Bokrosi Általános Iskolája | 6640 Csongrád-Bokros, Bokros u. 29. |
| **5** | Templom utcai „Delfin” Tagóvoda | 6640 Csongrád, Templom u. 4-8. |
| **6** | Bökényi „Napraforgó” Tagóvoda | 6640 Csongrád, Orgona u. 26. |
| **7** | Bokrosi „Napsugár” Tagóvoda | 6648 Csongrád-Bokros, Gyójai u. 1. |
| **8** |  | Diána Fegyvertechnikai Technikum és Kollégium | 6640 Csongrád, Jókai Mór u. 14. |
| **9** | *2. számú* | Csongrád és Térsége Széchenyi István Általános Iskola, Alapfokú Művészeti Iskola és Kollégium | 6640 Csongrád, Széchenyi út 29. |
| **10** |  | Széchenyi Úti „Gézengúz” Tagóvoda | 6640 Csongrád, Széchenyi út 29. |
| **11** |  | Kozmutza Flóra Óvoda, Általános Iskola, és Szakiskola, Diákotthon és Gyermekotthon Csongrádi Tagintézménye | 6640 Csongrád, Kereszt tér 1. |
| **12** |  | Fő utcai „Platánfa” Tagóvoda | 6640 Csongrád, Fő u. 38. |
| **13** | *3. számú* | Csongrádi Batsányi János Gimnázium, Szakképző Iskola és Kollégium | 6640 Csongrád, Kossuth tér 1. |
| **14** |  | Bársony István Mezőgazdasági Szakképző Iskola és Kollégium | 6640 Csongrád, Szentesi út 2/a. |
| **15** |  | Csongrádi Gimnázium, Szakképző Iskola és Kollégium Sághy Mihály Tagintézménye | 6640 Csongrád, Gyöngyvirág u. 18. |
| **16** |  | Csongrád és Térsége Általános Iskola Piroskavárosi Általános Iskolája | 6640 Csongrád, Piroska János tér 3. |
| **17** |  | Bercsényi utcai „Kincskereső” Tagóvoda | 6640 Csongrád, Szőlőhegyi u. 19. |